আগের বার চুমকি তেমন কোনও প্রস্তুতি নিতে পারেননি. তাও গ্রুমিং, কোরিওগ্রাফির ধাপ পেরিয়ে সেরার শিরোপা জিতে নিয়েছিলেন তিনি. জিতেছিলেন 'বিউটি উইথ ব্রেনের' সম্মানও. এক বেসরকারি ব্যাঙ্কে চাকুরিরতা চুমকি বাড়ি ফিরে রাত ১০ টার পর র‌্যাম্পে হাঁটা প্র্যাক্টিস করতেন. দেশ-বিদেশের নানা বিষয় নিয়ে পড়াশোনা করতেন. তবে এবারে তাঁর ওয়ার্ড্রোব সাজিয়েছেন ডিজাইনার অনুশ্রী মালহোত্রা. চুমকির এই জেদ, এই লড়াই আর সাহসে ভীষণ রকম অনুপ্রাণিত হয়ে অনুশ্রীই তাঁকে বলেন এবারের পোশাক তিনিই তৈরি করে দেবেন. ফাইনাল রাউন্ডে অনুশ্রীরই তৈরি শাড়ি আর গাউনে র‌্যাম্প মাতিয়েছেন চুমকি. এই মিষ্টি মায়ের মিষ্টি বড়ই প্রিয়. তবে একদিন সেদিকে একেবারেই নজর দেননি. এছাড়াও প্রতিদিন সাঁতার কাটেন. লিফ্টের বদলে সিঁড়ি দিয়ে ওঠা নামা পছন্দ করেন.